# Zápisnica

**zo zasadnutia Obecného zastupiteľstva obce Veľký Grob zo dňa 13.7.2017**

Prítomní:

starosta obce \_ Viliam Rigo

poslanci \_ Zimermanová Vlasta, Popovičová Jana ,Ing. Fiala Vladimír, Uher Jaroslav, Šenkárik Jozef, Fero Miroslav ,Brinza Roman,

hlavný kontrolór \_ Mézeš Ľudovít

hostia: 20 (pozri prezenčná listina)

Účasťou 7 poslancov bolo zastupiteľstvo uznášania schopné.

**Program rokovania :**

1. Otvorenie zasadnutia
2. Návrh a schválenie zapisovateľa
3. Návrh a schválenie overovateľov zápisnice
4. Kontrola plnenia uznesení z predchádzajúcich zasadnutí OZ
5. Došlé spisy
6. Prerokovanie návrhu na zapojenie sa obce do integrovaného operačného programu (IROP) s investičnou prioritou : Bezpečná a ekologická doprava v regiónoch
7. Prerokovanie návrhu na zapojenie sa obce do integrovaného operačného programu (IROP) s investičnou prioritou : investovanie do sektora vodného hospodárstva (zásobovanie pitnou vodou, odvádzanie a čistenie odpadových vôd)
8. Príprava akcie „Obecné dni“
9. Informácie o vykonaných činnostiach v obci od posledného zasadnutia dňa 13.7.2017
10. Interpelácie a dopyty poslancov obecného zastupiteľstva
11. Diskusia
12. Návrh na uznesenie
13. Záver zasadnutia

**Priebeh zasadnutia:**

**1. Otvorenie zasadnutia**

Na úvod zasadnutia starosta obce Viliam Rigo privítal všetkých prítomných.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Návrh a schválenie zapisovateľa**

Starosta obce navrhol za zapisovateľa : Popovičová Jana

Navrhnutá poslankyňa bola v zmysle rozhodnutia obecného zastupiteľstva schválená za zapisovateľa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Návrh a schválenie overovateľov zápisnice**

Starosta obce navrhol za overovateľov zápisnice poslancov: Ing. Fiala Vladimír, Uher Jaroslav

Hlasovanie :

ZA : 7

#### PROTI : 0

ZDRŽAL SA : 0

Navrhnutí poslanci boli v zmysle rozhodnutia obecného zastupiteľstva schválení za overovateľov zápisnice.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.Kontrola plnenia uznesení z predchádzajúcich zasadnutí OZ**

Obecné zastupiteľstvo vo Veľkom Grobe berie na vedomie kontrolu plnenia uznesení z predchádzajúceho obdobia.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Došlé spisy**

5.1. Došlý spis 320/2017

Žiadateľ: Kosziklová Priska a Jarmila,925 27 Veľký Grob 186

Vec: sťažnosť na Švarc Miroslav, sused, ktorý obťažoval žiadateľky vypúšťaním splaškov dňa 3.7.2017, ktoré zatiekli priamo na ich pozemok. Zároveň poškodil žiadateľom aj zasadenú zeleň. Na miesto boli privolaná polícia. Tento incident bude následne riešený príslušným orgánmi štátnej správy (polícia, životné prostredie).

Starosta navrhol, že incident by mala prevziať k prevereniu a zaujatiu stanoviska Komisia pre verejný poriadok obce Veľký Grob v zložení : Ing.Fiala, Ing. Andor Jaroslav, Kemény Peter, Jánošík Peter.

Hlasovanie :

ZA : 7

#### PROTI : 0

ZDRŽAL SA : 0

**Uznesenie č. 20/2017**

Obecné zastupiteľstvo vo Veľkom Grobe poveruje Komisiu pre verejný poriadok, aby sa prípadom zaoberala nakoľko s menovaným pánom Švarcom je spojených viacero incidentov a jeho porušovanie dobrých susedských vzťahov je dlhodobým problémom. Komisia bola požiadaná o návrh opatrenia k riešeniu danej sťažnosti. Závery šetrenia komisie vo veci, budú odovzdané starostovi obce k posúdeniu a ďalšiemu riešeniu problémov s týmto občanom.

5.2. Došlý spis 329/2017

Žiadateľ: Športový klub Veľký Grob, predseda Šenkárik Jozef

Vec: Žiadosť o navýšenie dotácie pre futbalistov o 1000 EUR na rok 2017. Svoju žiadosť odôvodňujú tým, že klub už nedisponuje dostatkom financií na uskutočnenia futbalovej súťaže, na náklady na doplnenie hráčov do družstva, na plánovanú opravu tribún, siete za brány, chodník a novú oznamovaciu tabuľu.

Príspevok k téme 5.1\_ p. Fiala konštatoval, že klub by mal vynaložiť viac úsilia na získavanie financií sponzorským spôsobom

Príspevok k téme 5. 2. \_ p. riaditeľka ZŠ a MŠ upozornila na skutočnosť, že finančné príspevky obce by sa dali využiť skôr na obnovu a renováciu škôlky alebo školy.

Hlasovanie :

ZA : 4

#### PROTI : 0

ZDRŽAL SA : 3

**Uznesenie č. 21/2017**

Obecné zastupiteľstvo vo Veľkom Grobe odsúhlasilo pridelenie mimoriadneho finančného príspevku na športovú činnosť futbalového klubu vo výške 1000 EUR.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Prerokovanie návrhu na zapojenie sa obce do integrovaného regionálneho operačného programu (IROP) s investičnou prioritou : Bezpečná a ekologická doprava v regiónoch pod označením „ Výzva IROP-PO01-SC121-2016-12 „\_zastávky / parkoviská**

Starosta obce navrhuje aby sa obec zapojila do výzvy, za účelom renovácie a zlepšenia stávajúcich autobusových zastávok v obci, konkrétne na tzv. dolnej zastávky a zastávok v časti Tarnoky. Víziou je, aby zastávka bola vybudovaná vedľa hlavnej cesty z dôvodu plynulosti cestnej premávky. Zároveň by sa pri takto novovybudovanej zastávke vytvorila aj malá odstavná plocha, pre zastavenie osobného vozidla na prípadný výstup a nástup cestujúceho/cestujúcich.

Príspevok k téme 6.1 \_nemenovaný občan : pri zastávke nie je nutné záchytné parkovisko

Reakcia k príspevku 6.1.\_ starosta obratom reagoval vysvetlením, že v danom projekte by sa nejednalo o žiadne záchytné parkovisko väčšieho rozsahu.

Hlasovanie :

ZA : 7

#### PROTI : 0

ZDRŽAL SA : 0

**Uznesenie č. 22/2017**

Obecné zastupiteľstvo vo Veľkom Grobe súhlasí so zapojením sa do výzvy  IROP-PO01-SC121-2016-12 Bezpečná a ekologická doprava v regiónoch, zastávky/parkoviská a súhlasí s vypracovaním stavebného projektu a podaním žiadosti do výzvy.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Prerokovanie návrhu na zapojenie sa obce do integrovaného regionálneho operačného programu (IROP) s investičnou prioritou : Investovanie do sektora vodného hospodárstva. „Výzva IROP–P04\_SC421-2017-19“\_ žiadosť o NFP (nenávratný finančný príspevok) na zlepšenie zásobovania pitnou vodou, čistenie odpadových vôd, kanalizácia**

Starosta obce navrhuje aby sa obec zapojila do výzvy, za účelom vybudovanie čističky odpadových vôd v obci Veľký Grob. O financovanie realizácie samotnej rozvodnej siete kanalizácie sa obec bude uchádzať o dotáciu cez etapu „environment“ na budúci rok.

ZA : 7

#### PROTI : 0

ZDRŽAL SA : 0

**Uznesenie č. 23/2017**

Obecné zastupiteľstvo vo Veľkom Grobe súhlasí so zapojením sa do výzvy IROP-P04-SC421-2017-19 a súhlasí s vypracovaním žiadosti o NFP na vybudovanie čističky odpadových vôd pre obec Veľký Grob.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Príprava akcie „Obecné dni 2017“**

Starosta obce oboznámil prítomných s návrhom programu a ostatných prislúchajúcich činností spojených s usporiadaním akcie dňa 19.8.2017 s názvom „Obecné dni 2017“, ktoré budú tento rok zamerané aj na 760.výročie prvej písomnej zmienky o obci.

Sprievodný program by mal prebiehať na športovom ihrisku, s neoficiálnym začiatkom o 14:00 hod športovým programom. Hlavný program by mal začať o 17:00 hod.

Návrh programu

\_ukážka dobrovoľného hasičského zboru

\_maľovanie tvári

\_kolotoče

\_Žák Martin-divadielko+diskotéka

\_súbor Čatajan

\_súbor Konopa

\_súbor Grobanka

\_huslista Rajt Marko

\_kapela MARION

\_kapela Herzog, Martinček

Stánky

\_ guľáš (poľovníci, hasiči, Búda Team, športový klub, kynologický krúžok)

(hodnotiaca komisia: Šenkárik, Zimermanová,Kosturák+divoká karta)

\_ vinotéky domácich vinárov

Prvá pomoc bude zabezpečená prostredníctvom nášho červeného kríža

Náklady za udalosť budú sponzorsky pokryté miestnymi podnikateľmi: Obec pokryje náklady za ozvučenie, postavenie pódia a hlavného stanu.

Starosta poprosil všetkých občanov o aktívnu pomoc pri realizácii tejto akcie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Informácie o vykonaných činnostiach v obci od posledného zasadnutia dňa 8.6.2017**

Starosta obce podal informáciu :

* o doriešení investičnej akcie\_ rekonštrukcia verejného elektrického osvetlenia ( v niektorých častiach obce dochádza k výpadkom ističa a to z dôvodu zasahovania konárov do elektrického vedenia. O nápravu starosta požiadal Západoslovenskú distribučnú spoločnosť.)
* plánuje sa folklórna akcia pod názvom Partnerské objatie na 25.11.(Katarína). Akcia by mala byť podporená finančným príspevkom vo výške 20 000 tis EUR. Finančný príspevok je podmienený účasťou zahraničných hostí u určených krajín.
* Obec požiadala o grant vybudovania nového detského ihriska (plocha po zbúranom dome č. 99, vedľa ihriska). Pre schválenie grantu je potrebné ešte dopracovať projekt „Detského ihriska“. Ihrisko bude oplotené a uzatvárateľné bránkou, ošetrené kamerovým systémom.
* Obec sa zapojila do výzvy o grant od COOP Jednota na vonkajšie fittness zariadenia, koré budú umiestené pri ihrisku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Interpelácie a dopyty poslancov obecného zastupiteľstva**

**10.1.** pozvať na zastupiteľstvo pani riaditeľku ZŠ a MŠ

\_ za účelom oboznámenia o činnosti školy a škôlky za školský rok 2016/2017\_vyhodnotenie činnosti

\_ za účelom prezentácie kritérií, ktorými sa riadi pri výbere detí do škôlky, nakoľko obec nedisponuje

potrebným množstvom miest

\_ za účelom podania vyhlásenia, že všetky detičky, ktoré boli prijaté do škôlky v roku 2016 tieto kritériá

naozaj spĺňajú

(interpelácia poslanca: Popovičová Jana)

Pani riaditeľka pozvanie prijala. Činnosť ZŠ a MŠ v šk. roku 2016/2017 hodnotila pozitívne. Hospodárenie školských zariadení bolo v súlade s rozpočtovými pravidlami. Pri prijímaní dedičiek do škôlky sa riadi podľa platnej legislatívy (§ 59 zákona č. 245/2008 Z. z., § 3 Vyhlášky MŠ SR č. 306/2208 Z. z. ,a Vyhlášky MŠ SR č. 306/2008 Z. z..). Ďalšie doplňujúce kritériá stanovené nemá. Podľa legislatívy je rozhodovanie o prijatí / neprijatí detí do materskej školy výhradne v jej kompetencii. Toto jej rozhodnutie nemôže, podľa doposiaľ platných zákonov, ovplyvniť obec a ani žiadne iné združenie. Kompetenciu rozhodovať o prijímaní detí do materskej školy má riaditeľ/ka ustanovenú v § 5 ods. 14 písm. a) Zákona 596/2003 Z. z.. Na základe prijatých prihlášok o miesto v MŠ nebolo neprijatých 14 detí.

Pani riaditeľka zároveň namietala voči nepostačujúcim finančným príspevkom zo strany obce na činnosť záujmovej činnosti škôlky a školy.

Príspevok k téme 10.1.1. \_Popovičová Jana : podľa § 3 ods. 2 Vyhlášky MŠ SR ť. 306/2008 Z. z. je plne v kompetencii riaditeľa/ky určiť aj ostatné podmienky prijímania detí. Robí tak po ich prerokovaní v pedagogickej rade školy.

Príspevok k téme 10.1.2. \_ p. Kopper ostro vystúpil proti vyjadreniam poslankyne – Popovičová Jana, ktoré predniesla na zasadnutí dňa 8.6.2017. Namieta voči tomu, že rozhodovanie o prijímaní detí do škôlky je netransparentné. Odmieta vyjadrenia, že by p. riaditeľka rozhodovala o prijatí dieťaťa na základe prijatia úplatku zo strany rodičov. S odvolaním sa na znenie ústavy, je p. Kopper presvedčený, že riaditeľka platnú legislatívu dodržiava. Ďalej namieta voči tomu, že by naše školské zariadenia v obci nedodržiavali finančnú disciplínu a preto vykonanie prípadnej kontroly účtovníctva, resp. hospodárenia v ZŠ a MŠ je podľa jeho názoru zbytočné.

Reakcia k príspevku 10.1.2.\_Popovičová Jana : poďakovala p. Kopperovi za vyjadrenie

Príspevok k téme 10.1.3. \_Popovičová Jana : navrhla či by sa nemohli vytvoriť v škôlke tri triedy, zo stávajúcich dvoch aby sme mohli využiť legislatívnu možnosť o navýšenie detí pre triedu o 3 deti, čím by sme mohli zobrať do MŠ viacej detí.

Reakcia k príspevku 10.1.3.\_riaditeľka ZŠ a MŠ : vzhľadom na predpísaný priestorový objem na dieťa nie je možné v škôlke vytvoriť ďalšiu triedu. Ďalším dôvodom je nedostatok financií, ktoé by museli byť vynaložené na platy ďalších učiteliek.

Príspevok k téme 10.1.4.\_Popovičová Jana : predniesla návrh o tom, či by sa nedalo osloviť niektorú so škôlok v susedných obciach, kde by mali priestor na vytvorenie nových miest pre škôlkárov s tým, že by sa obec finančne na tomto spôsobe umiestnenia našich detí podieľala.

Reakcia k príspevku 10.1.4.\_riaditeľka ZŠ a MŠ a starosta obce : takáto možnosť nie je možná z dôvodu dodržania pravidiel pri prideľovaní príspevku na dieťa zo strany MŠ SR.

Príspevok k téme 10.1.5. \_starosta obce : obec má v pláne rozšíriť stávajúcu budovu škôlky, avšak pre nevysporiadané vlastnícke vzťahy pozemkov to zatiaľ nie je možné.

Príspevok k téme 10.1.6.\_Popovičová Jana : podotkla, že obec mala využiť projekt tzv. „Kontajnerových škôl“.

Reakcia k príspevku 10.1.6. starosta obce Rigo Viliam : obec nemá žiadne voľné miesto na vybudovanie nových priestorov pre potreby škôlky.

Ďalšie podané interpelácie poslancov neboli prezentované z dôvodu, že prítomní hostia prešli priamo k bodu 11.Diskusia. Tieto podané interpelácie budú opätovne predložené do budúceho zasadnutia zastupiteľstva.

**11. Diskusia:**

Príspevok 11.1.

p.Nádašská : poukázala na nevhodné správanie sa neznámeho nakupujúceho, ktorý sa dožadoval toho aby si mohol odložiť bicykel priamo v predajni COOP Jednota Veľký Grob.

Príspevok 11.2.

p.Nádašská : poukázala na skutočnosť, že niektorí občania Veľkého Grobu odnášajú nákupné vozíky, patriace COOP Jednota domov aj s nakúpeným tovarom z predajne.

Príspevok 11.3.

poslankyňa Zimermanová Vlasta upozornila na to, že bola svedkom toho, že do predajne potravín COOP Jednota bol umožnený vstup nakupujúcej aj so psom, ktorého držala na rukách

Príspevok 11.4.

Viacerí prítomní sa vyjadrovali k dlhodobému problému s niektorými občanmi Veľkého Grobu, ktorí posedávajú pred predajňou COOP Jednota, znečisťujú okolie a tým vytvárajú nepekný o našej obci. Problém je o to vypuklejší, že miesto na ktorom sa sústreďujú je v centre obce.

Reakcia k príspevku 11.4. starosta obce Rigo Viliam : zo svojej pozície sa snaží robiť maximum, neprispôsobivých občanov vyzýva na dodržiavanie verejného poriadku ústnym usmernením. Pre zlepšenie situácie starosta obce navrhol zaviesť blokové pokuty za priestupok\_ znečistenie okolia. V tejto súvislosti zároveň apeluje na občanov aby sa aj oni sami alebo v skupinách snažili týchto posedávajúcich občanov ústne usmerňovať a apelovať na nich, že svojím správaním znepríjemňujú slušným občanom život v obci. Zastupiteľstvo s vyjadrením starostu súhlasí a  zastáva názor, že sami občania by mali prispieť k tomu aby sa situácia v tejto oblasti zlepšila: Odporúčajú nedávať týmto osobám finančné dary, o ktoré tieto osoby pred obchodom potravín žiadajú.

Príspevok 11.5.

Reakcia k príspevku 11.5. starosta obce Rigo Viliam: poveril preverením prípadu Komisiu pre verejný poriadok

Príspevok 11.6.

občan dal do pozornosti to, že značka v jeho ulici obmedzujúca rýchlosť nie je dobre zrozumiteľná, chce jasne osadiť takú značku aby bolo zrejmé, že rýchlosť sa má znížiť na 20 km Reakcia k príspevku 11.6. starosta obce Rigo Viliam: podal informáciou, že obec bude v dohľadnej dobe robiť pasportizáciu, čiže aktualizáciu osadených dopravných značiek v obci

Príspevok 11.7.

občan predložil požiadavku na označenie prechodu pre chodcov cez cestu pri dolnej autobusovej zástavke ako aj označenie prechodu pre chodcov cez cestu za odbočkou na družstvo

Reakcia k príspevku 11.7. starosta obce Rigo Viliam: predneseným návrhom sa bude zaoberať

Príspevok 11.8.

občan upozornil nefunkčný obecný rozhlas v niektorých častiach obce

Reakcia k príspevku 11.7. starosta obce Rigo Viliam: reagoval tým, že v budúcnosti bude vypracovaný projekt na obnovu a rozšírenie obecného rozhlasu

**12. Záver zasadnutia**

Starosta obce poďakoval prítomným za účasť.

Vo Veľkom Grobe dňa 13.7.2017

Zapísala :Popovičová Jana

Viliam Rigo

starosta obce